NaiveNeuron/SloPal huggingface dataset:
Mikloško, Jozef, poslanec NR SR (2015-01-27):
Ďakujem. Mne, žiaľ, táto téma ušla, mal som tu nejaké návštevy, ale chcem povedať, že vystupujem ako posledný šéf, šéf nadácie federálnej, nadácie pre učňovské školstvo, čiže bol som pri tom, keď, žiaľ, už potom, keď sme sa rozpojili, sa likvidovali učňovské školy, keď bol nezáujem podnikov o učňovky, keď sa čakalo, že od štátu získame hotových ľudí zadarmo a tak ďalej, vtedy prišiel aj krach mnohých podnikov, privatizácia, prudko klesla úroveň učňovského školstva, ľudia proste utekali na gymnázium a tak ďalej a tak ďalej. Čiže mnohé, čo Lojzo povedal, skutočne podčiarkujem, že to tak je. K tomu, aby sa situácia zlepšila, teda treba iste daňové stimuly, iste aj to, že budeme brať v úvahu to, čo vlastne tie podniky potrebujú, ale ja pokladám za veľmi dôležitú aj výchovu detí od malička k manuálnej práci, k námahe, k systematickej práci, k postupnému rastu ich kvalifikácie aj ich finančných nárokov. Dneska tu bol pán Pollák, taký šikovný poľnohospodár, a ten povedal, že má veľmi dobrú farmu, ktorá veľmi dobre prosperuje, potrebuje tam veľa ľudí. Celkovo Slovensko sa odhaduje, že Slovensko má 120-tisíc pracovných miest voľných v poľnohospodárstve, keby bol o ne záujem. Posledná poznámka je, že, že ja cirkevné školy občas navštevujem, učňovky, myslím, majú veľmi pekné výsledky aj, a keď som raz tak nedávno, už je to vlastne pár rokov, navštívil jednu školu, povedali mi, že vyberajú žiakov najhoršie dopadajúcich žiakov, pretože tí najviac potrebujú to, aby sa zamestnali a robili. Tí ľudia okolo boli prekvapení, ale majú výborné skúsenosti s tým, že práve títo ľudia, keď sa im dá šanca... (Prerušenie vystúpenia časomerom.)
Paška, Pavol, predseda NR SR (2012-06-21):
Ďakujem, prosím pána Viskupiča.
Krajčí, Marek, poslanec NR SR (2023-05-17):
Ďakujem pekne, pán predsedajúci. Vážené pani poslankyne, páni poslanci, vážení prítomní, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona. Je to tlač 1649. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
Pleštinská, Zita, poslankyňa NR SR (2020-05-19):
Ďakujem, pán predsedajúci. Rovnako by som sa chcela pripojiť k poďakovaniu pána spravodajcu Jozefa Hlinku pánovi riaditeľovi Karolovi Mitríkovi a kontrolórom NKÚ Slovenskej republiky. Podľa mojich informácií primátori miest a starostovia obcí, ktorí sú aktívni pri čerpaní štrukturálnych fondov, veľmi oceňujú ústretovosť pri vykonávaní kontrol, ktoré vykonáva NKÚ Slovenskej republiky. Nie sú iba výpočtom negatívnych zistení, úlohou kontroly je poukázať aj na dobrú prax a poskytnúť tak návod ostatným, aby hospodárne, efektívne a účelne využívali svoje zdroje a plnili svoje úlohy. Elektronizácia verejnej správy je významnou výzvou a v jej napĺňaní v súlade s európskou legislatívou máme ešte veľké rezervy. Informatizácia katastra, využívanie kataster portálu, nehovoriac o využívaní portálu slovensko.sk. Tak ako tu odznelo, hlavne malé obce sa potykajú s obrovskou byrokraciou a zvládnuť 4 000 kompetencií je priam nemožné. Štát preniesol na mestá a obce množstvo kompetencií bez financií. V oblasti výkonu, v oblasti územného rozhodovania a stavebného poriadku sa potykáme s nedostatkom financií hlavne v oblasti personálu. Verím, že sa nám aj na základe zistení NKÚ Slovenskej republiky a skúseností pána riaditeľa NKÚ, ktoré získal v pozícii primátora mesta Spišská Nová Ves, podarí urobiť v oblasti verejnej správy pokrok smerujúci k efektívnej verejnej správe. Ďakujem.
Laurenčík, Milan, podpredseda NR SR (2020-09-23):
Na vaše vystúpenie evidujem jednu faktickú poznámku. Nech sa páči, pán poslanec Štefan Kuffa.
B. Bugár, podpredseda NR SR: (2004-05-20):
Ďalšiu otázku položil znovu pán poslanec Čaplovič pánovi ministrovi školstva Martinovi Froncovi tohto znenia: „Vážený pán minister, máte pripravený program, resp. opatrenia v súvislosti s budovaním automobilového priemyslu v Slovenskej republike, najmä v spolupráci so samosprávnymi krajmi v Bratislave, Trnave a Žiline?“ Nech sa páči.
Bugár, Béla, podpredseda NR SR (2019-06-27):
Ďakujem. Ďalšia otázka je položená pánom poslancom Klusom pánovi ministrovi obrany Gajdošovi, za ktorého bude odpovedať pán minister Richter: „Vážený pán minister, výstup z prieskumu s názvom Democracies under pressure od International Republican Institute v spolupráci s Fondapolom ukázal, že 92 % obyvateľov Slovenska sa bojí vojny. V Európskej únii je to 72 %. Terorizmu sa bojí 93 % Slovákov, zatiaľ čo v Európskej únii o 10 % menej. Imigrácie sa bojí 86 % obyvateľov v porovnaní s Európskou úniou, kde je to iba 69 %. Plánujete konkrétne kroky, ktoré by viedli k zmenšeniu týchto obáv obyvateľov Slovenskej republiky aspoň na priemer Európskej únie?“ Nech sa páči.
Laššáková, Jana, podpredsedníčka NR SR (2012-10-18):
Pán poslanec, chcete položiť doplňujúcu otázku? (Reakcia poslanca.) Áno, zapnite pána poslanca. Nech sa páči, pán poslanec.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za návrh 131 poslancov. Konštatujem, že Národná rada schválila vládny návrh zákona, ktorým sa mení a dopĺňa zákon č. 90/1998 Z. z. o stavebných výrobkoch v znení neskorších predpisov. A nakoniec pristúpime k hlasovaniu o vládnom návrhu zákona o pracovnom čase a dobe odpočinku v doprave a o zmene a doplnení niektorých zákonov (tlač 431). Spoločnou spravodajkyňou je pani poslankyňa Demeterová, nech sa páči. M. Demeterová, poslankyňa: Vážený pán predsedajúci, páni ministri, vážené kolegyne poslankyne, kolegovia poslanci, v rozprave vystúpili štyria poslanci. Boli podané dva pozmeňujúce návrhy a jeden procedurálny návrh pána poslanca Blanára vrátiť návrh zákona na prepracovanie. Preto prosím, pán predsedajúci, aby ste o tomto návrhu dali hlasovať ako o prvom.
Figeľ, Ján, podpredseda NR SR (2013-01-31):
Ďakujem pekne. Vzhľadom na neprítomnosť v sále a totožnosť otázky, ďalšou, v poradí piatou, vynechajúc štvrtú, je otázka od pani Eriky Jurinovej na podpredsedu vlády a ministra financií Petra Kažimíra: „Vážený pán podpredseda vlády, vzhľadom na najaktuálnejšie informácie, ktoré máte k dispozícii, ako hodnotíte vývoj verejných financií? Podarí sa vláde dodržať ciele stanovené v zákone o štátnom rozpočte?“ Nech sa páči.
Danko, Andrej, podpredseda NR SR (2024-01-11):
Poslanec Lackovič.
Grendel, Gábor, podpredseda NR SR (2022-03-30):
Chce sa vyjadriť ešte k rozprave pán spravodajca? Nie. Kolegyne, kolegovia, vyhlasujem... (Reakcie z pléna.) Áno, je to tak, rozprava už bola ukončená. Takže vyhlasujem dvanásťminútovú prestávku. O 17.50 h pristúpime k hlasovaniu. (Prestávka.)
Cigániková, Jana, poslankyňa NR SR (2018-05-22):
Raz, dva, ide. (Povedané s úsmevom.) Ďakujem. Sa mi páči, keď opozícia diskutuje s opozíciou. Myslím to naozaj teraz, lebo však s kým iným by sme diskutovali, že? Tak, Alan, poviem teda aspoň tebe, tá prvá časť, súhlas. Máme to mimochodom tiež v reforme, absolútny súhlas, ale myslím si, že tie ceny by mali byť odporúčané a nie teda dané nejak pevne zákonom, to vieš. A čo sa týka platového automatu, vieš, ono to je vec názoru. Ja mám pocit, že hovoríš o lekároch, ja hovorím aj o sestrách. Ja mám pocit, že platový automat spôsobil to, že neoplatí sa snažiť, lebo jednoducho stanovil také odmeny, na ktoré v sumáre tie nemocnice nemajú. Veď táto správa je toho dôkazom. Často na ne nemajú peniaze tí riaditelia nemocníc. Tým pádom nie je priestor odmeniť niekoho, kto sa viac snaží. Tak načo by si to robil? A pokiaľ teda hovoríš, že tí kvalitnejší teda majú, sú lepšie odmenení, ja neviem, nemám túto skúsenosť, nemám takúto spätnú väzbu, ale čo mám, je spätná väzba od sestier a tam toto neplatí. Tie sestry sú preto vyhoreté a ja si myslím, že toto bráni nejakým spôsobom, takýto príkaz a ten nedostatok peňazí. Jaj, a to je dôležité, ja som totiž hovorila hlavne o tom, že sa to spravilo ako politické opatrenie, ako nákup hlasov, doslova politická korupcia, reklama a na základe toho teda niekto síce získal možno hlasy, ale nedal na to financie. Tie nemocnice na to nemajú peniaze a spôsobuje to následne tieto, tieto prostriedky. Čiže to je na diskusiu, že či automat áno, alebo nie. Ale určite sa zhodneme, že ak povie, povedia politici, že áno, tak by na to mali aj nejaké finančné prostriedky použiť alebo dať teda. Takže odo mňa toľko a ďakujem ti za reakciu.
Bugár, Béla, podpredseda NR SR (2017-12-12):
Ďakujem pekne. Otváram rozpravu. Do rozpravy som dostal jedinú písomnú prihlášku, pána poslanca Žarnaya. Potom, keď pán poslanec, samozrejme, po voľbe, alebo po teda hlasovaniach vystúpi v rozprave, až potom sa otvorí možnosť sa prihlásiť ústne do rozpravy. Takže prerušujem nateraz rokovanie o tomto bode programu a za chvíľočku pristúpime k jednotlivým hlasovaniam. (Prestávka.) (Po prestávke.)
Blanár, Juraj, poslanec NR SR (2020-04-24):
Pán poslanec Osuský, dovoľte mi, aby som vás aj takto verejne vyzval a požiadal vás, aby ste naozaj vážili tie slová, lebo vy sa snažíte ako keby tak dehonestovať, ale tak skryto. Prečo hneď červení a hnedí? My nehovoríme, že ste možno dúhoví alebo neviem akí. To sa nehodí. Viete, povedali ste to aj o našich voličoch, že sú to tí, ktorým keď zapne prvá signálna, že začnú, s prepáčením, žrať seno. Ja vás poprosím, naozaj snažme sa tu korektne udržiavať tú diskusiu. A poďme teraz k tým ďalším veciam, čo ste povedali. Áno, to je veľmi vážna téma a myslím si, že na zahraničnom výbore budeme o tom viackrát diskutovať, lebo toto som položil aj pánovi ministrovi, prečo nemáme nejakú zmienku vzťahu k Číne, veľmoci, zmienku vzťahu k Ruskej federácii. Alebo aby sme aspoň nadefinovali, aký je vzťah k Turecku, ktoré dnes významným spôsobom drží v šachu aj Európsku úniu. To nám tam chýba. A myslím si, že táto diskusia dnes tu je veľmi silná. Minimálne by tam mohlo byť to, že povedzme vláda odporuje, pardon, podporuje dialóg Európskej únie s Čínou v otázkach, ktoré sa zadefinovali, lebo myslím si, že to je korektné a prihlásime sa k tomu. Lebo zatiaľ uznávame svojím spôsobom jednu Čínu a svetové spoločenstvo jedna Čína, dva systémy. To, čo ste povedali, je vec, ktorú je potrebné riešiť na medzinárodných fórach a nie aby sme to teraz na PVV v rámci vašej vlády vysvetlili bez ohľadu na to, že tu nemáte k dispozícii ani pána ministra. Keby to bolo za nášho programového vyhlásenia, nebol by tu minister, tak by ste boli prvý, ktorý by ste kričali, a teraz ste ticho. Tak tie vážte slová.
Laurenčík, Milan, podpredseda NR SR (2022-06-24):
Ďakujem. V zmysle § 27 ods. 8 požiadal o možnosť vystúpiť v rozprave pán spravodajca, pán Šíbl. Ešte predtým, ako mu udelím slovo, by som chcel, panie poslankyne, páni poslanci, sa spýtať, či mi všeobecným súhlasom odsúhlasíte vypustenie hlasovania o tomto bode programu. Skúsim vám vysvetliť, že prečo, pretože keby sme to neurobili, tak by sme museli, museli znova otvoriť túto schôdzu na budúci týždeň. A to znamená, že znova by sme museli 20 minút pred tou schôdzou čakať, aby sa tá schôdza mohla otvoriť. A je taká možnosť, že keď teraz navrhnem procedurálny návrh v mene troch poslaneckých klubov, že to hlasovanie uskutočníme na tej riadnej schôdzi, takže ak... (Reakcie z pléna.) Ak súhlasíte, tak to teraz prečítam. Vážené panie poslankyne, páni poslanci, v mene troch poslaneckých klubov, za OĽANO, SME RODINA a SaS, podávam návrh na vypustenie hlasovania o tomto bode z programu 69. schôdze s tým, že hlasovanie o návrhu skupiny poslancov na vyslovenie nedôvery členovi vlády Jánovi Budajovi, poverenému riadením ministerstva životného prostredia (tlač 1073), bude zaradené do programu 66. riadnej schôdze Národnej rady a uskutoční sa na budúci týždeň v utorok o 17.00 hod. Je všeobecný súhlas? (Súhlasná reakcia pléna.) Ďakujem veľmi pekne. Toto sme schválili. Teraz pán spravodajca Šíbl. (Reakcia z pléna.) Jasné. Po pánovi Pročkovi pôjde pán spravodajca. A teraz dávam slovo pánovi poslancovi Šeligovi... ktorý sa v sále nenachádza. Prepadá mu poradie. Ďalší je pán poslanec Pročko a pripraví sa pán poslanec Ján Benčík.
Blaha, Ľuboš, podpredseda NR SR (2023-12-18):
Pán poslanec Branislav Gröhling.
Gál, Gábor, poslanec NR SR (2013-09-18):
Ďakujem za slovo, pán predseda. Pán poslanec, dobre ste na to poukázal, že ísť do veľmi pochybného obchodu s odôvodnením, aby bol lacný plyn, lacný plyn povedzme aj pre ľudí, lebo sa to nerozdeľuje, či je to, niekto odkázaný na ten lacný plyn, alebo či to je človek, ktorý s tým lacným plynom potom bude vykurovať svoj ani nezakrytý bazén, tak toto je choré. Teraz sme tu mali dôchodcov z mojej rodnej obce z Veľkej Mače a sa sťažovali v prvom rade nie na plyn, a že majú nízke dôchodky. Oni fakt možno by potrebovali ten lacný plyn, ale nie štýlom, že na to potom doplatia, lebo tieto peniaze budú chýbať vo verejnom rozpočte, vo verejných rozpočtoch. Ako tam chýbajú aj tie peniaze, ktoré dáva táto vláda na štadióny. Rozhadzuje táto vláda s tým, že sa zmenilo verejné obstarávanie, že obstarávatelia nesúťažia, ale vyhrávajú pochybnými tendrami, pochybnými ponukami, ktoré zďaleka presahujú tú normálnu mieru ich zárobku. Tam sú tie peniaze. Tam sú tie peniaze. Tam máte tie peniaze, ale ich rozhadzujete. Ako aj pán poslanec Sulík na to ukázal, každý deň koľko dáva a necháva rozkrádať táto vláda z peňazí, ktoré sú v štátnom rozpočte. A už o tom, že aké machinácie sú pri niektorých tendroch, ani nemôžem rozprávať, lebo som viazaný mlčanlivosťou, ale by ste videli tie spisy, čo táto vláda, čo tento štát dovolí robiť s verejnými financiami, tak to je hrozné.
Blanár, Juraj, minister zahraničných vecí a európskych záležitostí SR (2024-02-09):
Ďakujem veľmi pekne. Vážený pán predsedajúci, vážené kolegyne, kolegovia, dovoľte, aby som predložil v pléne návrh na schválenie Rámcovej dohody o komplexnom partnerstve a spolupráci medzi Európskou úniou a jej členskými krajinami na jednej strane a Thajským kráľovstvom na druhej strane. Dohoda posilňuje spoluprácu medzi Thajským kráľovstvom a Európskou úniou v širokej škále oblastí spoločného záujmu. Uvediem aspoň zopár. Sú to ľudské práva, nešírenie zbraní hromadného ničenia, boja proti terorizmu, boja proti korupcii a organizovanej trestnej činnosti, životného prostredia, zmeny klímy a tak ďalej. Ďalším krokom, je to ďalším krokom k intenzívnej politickej a hospodárskej spolupráci medzi Európskou úniou a juhovýchodnou Áziou. Za Slovenskú republiku bola táto dohoda s výhradou ratifikácie podpísaná stálou predstaviteľkou Slovenskej republiky pri EÚ, našou veľvyslankyňou Petrou Vargovou, na Coreperi 14. decembra 2022. K dnešnému dňu bola schvaľovacia procedúra ukončená v ôsmich členských krajinách Európskej únie, a to v Dánsku, Estónsku, Litve, Lotyšsku, Maďarsku, Nemecku, Poľsku a Rakúsku. Predkladaná dohoda je takzvanou zmiešanou únijnou zmluvou, ktorej zmluvnými stranami sú Európska únia a jej členské štáty na jednej strane a Thajské kráľovstvo na strane druhej. Dohoda podlieha v súlade s článkom 86 písm. d) ústavy vysloveniu súhlasu Národnej rady Slovenskej republiky spolu s jej rozhodnutím o tom, že dohoda má charakter prednostnej medzinárodnej zmluvy v zmysle článku 7 ods. 5 Ústavy Slovenskej republiky. Vnútroštátny schvaľovací proces bude ukončený ratifikáciou dohody prezidentkou Slovenskej republiky. Toľko na úvod, pán predsedajúci, skončil som.
Grečková, Lea, poslankyňa NR SR (2015-09-22):
Pristúpime teraz k hlasovaniu o pozmeňujúcich a doplňujúcich návrhov zo spoločnej správy nasledovne: o bode 1 s odporúčaním gestorského výboru neschváliť.
Hrnčiar, Andrej, podpredseda NR SR (2018-10-17):
Dobre, takže budeme pokračovať. Teraz malo nasledovať druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie, tlač 1032. Vzhľadom na to, že navrhovatelia požiadali o jeho zaradenie do návrhu programu novembrovej schôdze, pristúpime k ďalšiemu bodu programu, ktorým je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov a ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1005, informácia výborov má tlač 1005a. Dávam slovo poslankyni Soni Gaborčákovej, aby za skupinu poslancov návrh zákona odôvodnila.
Remišová, Veronika, poslankyňa NR SR (2018-10-23):
... sem dáte návrh, ktorý... (Reakcia ministra a prerušenie vystúpenia predsedajúcou.)
Kmec, Stanislav, poslanec NR SR (2019-10-17):
Pán predsedajúci, dajte, prosím, hlasovať o bodoch 1 až 6 zo spoločnej správy s odporúčaním gestorského výboru schváliť.
Huba, Mikuláš, poslanec NR SR (2015-06-30):
Ďakujem pekne. Ja len, aby to nezostalo také otvorené na záver, tak dvoma vetami. Chcem poďakovať kolegovi Kadúcovi, že zhrnul v kocke to, čo som ja možno nakoniec pomerne rozvláčne hovoril, čiže tie hlavné prínosy predloženého návrhu. A zároveň chcem mu poďakovať aj za to, že pripomenul fakt, že sme nejako prekročili rubikon v tom zmysle, že sme dokázali spolupracovať naprieč viacerými stranami. Ja som navyše nezaradený poslanec, takže sa tam vlastne objavili, keď to takto zoberieme, až tri subjekty pod jedným zákonom alebo tri skupiny, skupiny poslancov, čo je, myslím, tiež celkom dobrá výzva pre budúcnosť, najmä keď ide o takéto rýdzo vecné návrhy a neideologické, nezaťažené akoukoľvek pravo-ľavou či inou optikou. Tak verím, že aj hlasovanie dopadne podobne prierezovo. Ďakujem.
Viskupič, Jozef, poslanec NR SR (2016-03-23):
Ďakujem. Spomínal si dve veci v tvojom vystúpení a to je, že po prvé sa uchádzaš o možnosť, aby si mohol pracovať, a po druhé si hovoril, že cítiš povinnosť, aby si dodržal sľub, ktorý si dal svojim voličom. Myslím si, že je dostatočne evidentné, že ak si niekto pýta prácu, ktorej rozumie, a čo bolo obsahom mnohých volebných programov mnohých politických strán, ktoré teraz v parlamente máme, tak tú povinnosť, ktorú voči tým voličom cítiš ty sám, by mohli cítiť aj tvoji bývalí kolegovia. Keď to už nedodržali pri zostavovaní vlády, tak aspoň pri tomto momente stojím na tvojej strane a ja tvoj návrh a tvoju prosbu podporím. Ďakujem.
Kuriak, Milan, poslanec NR SR (2023-03-17):
Ďakujem za slovo. Kolega Peťo, z tvojej rozpravy bolo cítiť, že si športovec telom aj srdcom a je to na tebe vidieť aj teraz, aj napriek tvojmu veku, ktorý nejdem spomínať, lebo by málokto uveril, že koľko máš rokov a ako športovo, zdravo vyzeráš. Tak naozaj ty si takým príkladom, že šport, pohyb je veľmi prospešný a určite môžeš byť motiváciou pre mnohých ľudí. Aj pre mňa si, no len akosi to neviem v sebe prekonať a nie a nie ísť cvičiť s tebou a hýbať sa tak, ako ty. Ale možno sa mi to podarí. Tvojimi slovami si mi ešte viac priblížil spomienky z môjho detstva na hodiny telesnej výchovy, za mojich študentských čias, že naozaj tie telesné výchovy boli plné adrenalínu, takého dobrého zdravého, plné pohybu, srandy, že naozaj bolo, bolo to krásne obdobie. Rád na to spomínam. Vtedy, vtedy som naozaj inak vyzeral ako teraz. A to preto, lebo pohyb bol denno-dennou súčasťou môjho života. A verím tomu, že sa k tomu vrátim. Okrem iného som rád, že si sa ako, ako bývalý športovec a človek, ktorý naozaj vidí, že pohyb prispieva k zdraviu, veľmi si u teba aj cením, že si privítal moju iniciatívu, čo sa týka tiež zdravia našich, hlavne našich detí, keď som inicioval aktivitu ohľadom obmedzenia predaja, hlavne čo sa týka veku, u energetických nápojov. Túto iniciatívu už mám pripravenú, už iba čakám na priestor, kde predložiť, aby sme obmedzili predaj energetických nápojov pre deti. Ja som za to, aby to bolo až do osemnásť... (Prerušenie vystúpenia časomerom.)
R. Fico, predseda vlády SR: (2008-03-27):
Chcel by som využiť túto príležitosť aj na niečo iné. Vláda ponúkla všetkým politickým stranám, celému spektru profesijných organizácií sociálnych partnerov dohodu, aby sme spoločne išli za týmto cieľom. Oceňujem, že sociálni partneri, to znamená, zamestnávatelia, odborári, Združenie miest a obcí Slovenska, ďalej predstavitelia vyšších územných celkov, Obchodná priemyselná komora, najnovšie hospodársky a sociálny výbor, ale dobre počúvajte, Jednota dôchodcov Slovenska prišla a dobrovoľne podpísala deklaráciu, čím sa prihlásila k tomu, že chce pomôcť, lebo aj dôchodcovia, ktorí sa môžu cítiť najohrozenejší, sa k tomuto cieľu hlásia. Prečo o tom hovorím? Hovorím o tom preto, lebo na Slovensku sa hrá jedna špinavá politická hra a spočíva v tomto. Keďže naša milovaná opozícia vidí, že euro s vysokou pravdepodobnosťou bude, tak hrajú na to, že keď teda už bude euro, tak nech je na Slovensku čo najhoršie a nech vláda, ktorá na Slovensku je, si to všetko zlízne. Tak teda odpovedám pánom, ktorí odmietajú podpísať deklaráciu, ktorú podpísala Jednota dôchodcov Slovenska, že tak ako sa nám podarí splniť všetky kritériá na zavedenie eura, urobíme všetko pre to, aby ľudia pociťovali euro len ako výhodu. Túto hru opozícia nikdy nemôže vyhrať. Toto jednoducho je stratégia, do ktorej ideme. (Potlesk.) A opätovne vyzývam opozíciu, ak Jednota dôchodcov Slovenska, ktorá za iných okolností mohla stáť na čele tých proti euru, dokázala na seba prevziať záväzky a povedať áno, ideme pomáhať, ideme kontrolovať ceny, budeme vám dávať informácie – teraz si školia nejakých lektorov –, ak to urobili dôchodcovia, nerozumiem tomu, prečo opozičné strany, ktoré sa tak strašne k euru hlásili v minulosti, nie sú schopné povedať áno, ideme pomáhať aj my. Čakajú jednoducho na to, že zlyháme, pokiaľ ide o negatívne dôsledky zavedenia eura. Ale nezlyháme, pretože sme dostatočne vyrástli na takéto detinské opozičné hry, ktorých sme svedkami. Chcem sa poďakovať aj Národnej rade Slovenskej republiky za prijatie dôležitých právnych predpisov, ktoré sa eura týkajú. Vývoj ukazovateľov je veľmi dobrý. A ak to takto pôjde ďalej, tak myslím si, že máme obrovské šance, aby na prelome mája a júna Európska komisia a Európska centrálna banka povedali, že Slovensko euro môže od januára 2009 zaviesť. A my máme potom polroka pripravovať sa na to, ako zabrániť špekulantom. Lebo ak sa niekde zvýšia ceny potravín alebo služieb, bude to len kvôli tomu, že to urobia špekulanti, proti ktorým budeme tvrdo zasahovať, vrátane trestnoprávneho postihu. Ďakujem veľmi pekne. (Potlesk.)
E. Angyalová, poslankyňa: (2004-10-26):
Z vecného hľadiska si myslím, že váš návrh má ratio a myslím si,  že takto by sme sa mohli k tomu postaviť aj ostatní. Predpokladám, že s tým žiadny klub asi problém mať nebude. Ja si naozaj myslím, že sa to stalo spolu s tými ostatnými, ktoré sa týkajú účtovníctva, ktoré sme nakoniec zvážili, pretože bol na ne rozporuplný názor. Ďakujem.
Laššáková, Jana, podpredsedníčka NR SR (2014-10-16):
Ďakujem pekne, pán minister, zaujmite miesto určené pre navrhovateľov. A dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Anne Vittekovej. Nech sa páči, pani spravodajkyňa.
Blaha, Ľuboš, poslanec NR SR (2020-07-24):
Pán minister, naozaj trošku pokory by nezaškodilo. My dneska neútočíme osobne, my sme, a možno ste to sledovali, veľmi vecní a určite sa nesnažíme hovoriť teraz o kolegoch z koalície, že ste špina, mafia a že vás treba zavrieť. Skúste si to odpustiť, lebo to je učebnicový príklad kriminalizácie opozície. Jednoducho nemôžete povedať o bývalom predsedovi vlády bez akýchkoľvek dôkazov, že pôjde do Leopoldova. Veď vy ste, preboha, minister obrany. Pokiaľ máte nejaký dôkaz, nech sa páči, choďte na políciu, ale ak takéto niečo poviete, tak robil naposledy Urválek a takéto niečo by sa naozaj nemalo stávať v slovenskom parlamente. Ale neberte to osobne, toto je naozaj taká snaha o vecnejšiu, konštruktívnejšiu diskusiu. Viete, tak Igor Matovič spáchal nejaké daňové podvody, to asi nespochybníte, lebo to je potvrdené, akurát to bolo premlčané, tak ak niekto patrí do Leopoldova, tak skôr on za tie svoje daňové podvody, ktoré boli v sumách státisíc. Robert Fico nič takéto nespáchal, ale vy ho dokážete obviniť ešte aj za Matovičov plagiát. Vy ste vlastne povedali, že za Matovičov plagiát môže rezort školstva, ktorý sme my ovládali, vy ste dokázali použiť formulku „lebo Fico“ ešte aj na Matovičovu zlodejinu s diplomovou prácou. Veď to je naozaj už šialené. Pán kolega, ruku na srdce! Vy ste takisto absolventom vysokej školy, predpokladám, že vaša diplomovka bude v poriadku. Moja takisto, mali sme, myslím si, že k štúdiu oveľa priaznivejší vzťah ako Igor Matovič, to si povedzme na rovinu. Ale teraz, aká, aká je to vizitka pre slovenské školstvo, že tu je predseda vlády, ktorý dokonca nevyštudoval ako pán Kollár nejakú Skalicu alebo nejakú, čo sa hovorí, tie slabšie školy, ale Univerzitu Komenského, náš klenot. On tým zahanbuje slovenské školstvo a náš najväčší klenot. A potom sa ešte postaví dekan fakulty a povie, že to bola mladícka nerozvážnosť. Plagiát? Ako naozaj nebláznime, skúste sa k tomu postaviť aj trošku akademicky, toto je cez čiaru a mali by ste to vedieť odsúdiť. A opakujem, skúste bez tej zlosti. Dneska sa snažíme o konštruktívnu diskusiu a vy ste to, zbytočne vnášate do toho nenávisť. Ďakujem pekne.
Martvoň, Anton, poslanec NR SR (2012-10-17):
Ďakujem pekne. Týmto sme schválili všetky pozmeňujúce a doplňujúce návrhy. Pán predseda, mám splnomocnenie ústavnoprávneho výboru navrhnúť, aby sme pristúpili k tretiemu čítaniu ihneď.
Hrnčiar, Andrej, podpredseda NR SR (2020-02-20):
Pán poslanec, nemôžte hovoriť, lebo pán Baránik mal reakciu na faktické. Faktická na faktickú nemôže byť. Poslanec Galek. Ešte kým pán poslanec Galek sa ujme slova, dovoľte mi, aby som na balkóne Národnej rady privítal gymnazistov zo Sabinova. Vitajte! (Potlesk.)
P. Paška, predseda NR SR: (2006-08-02):
Pán poslanec Ivančo.
Kollár, Boris, predseda NR SR (2022-03-15):
Ďakujem. Na prijatie zákona vráteného prezidentom Slovenskej republiky je potrebný súhlas nadpolovičnej väčšiny všetkých poslancov. Vzhľadom na to, že prezidentka Slovenskej republiky vo svojom rozhodnutí neuvádza pripomienky a navrhuje neschváliť zákon ako celok, otváram tretie čítanie a pristúpime k hlasovaniu o vrátenom zákone ako celku. Pani spravodajkyňa, prosím, uveďte odporúčanie gestorského výboru. To ste, myslím, spomínali, že nebol, tak dávam teraz hlasovať. Prosím, prezentujme sa a hlasujme. (Hlasovanie.) Konštatujem, že Národná rada po opätovnom prerokovaní schválila novelu Zákonníka práce, vrátenú prezidentkou Slovenskej republiky . Prítomných bolo 133 poslancov, za 81, proti 49, zdržali sa 3. Pristúpime k hlasovaniu o návrhu uznesenia k návrhu na vyslovenie súhlasu s prítomnosťou zahraničných ozbrojených síl členských krajín NATO na území Slovenskej republiky (tlač 944). Prosím predsedu výboru pre obranu a bezpečnosť poslanca Juraja Krúpu, aby hlasovanie uviedol. (Hlasovanie o návrhu na vyslovenie súhlasu s prítomnosťou zahraničných ozbrojených síl členských krajín NATO na území Slovenskej republiky , tlač 944.)
Kuffa, Štefan, poslanec NR SR (2020-06-05):
Ďakujem za slovo. Kolegovia, skúste odôvodniť a povedzte teda tie dôvody, v čom by ste videli tú protiústavnosť. Ja ju tuná nevidím. V tom, že by ste nepredložili návrh zákona? To by bolo protiústavné? To je blud. Nevidím tu žiaden dôvod, aby my sme tuná sa zastávali práve týchto prevádzkovateľov hazardných hier. Hazard, ktorý máme na Slovensku, je príčinou veľkých aj rodinných nepokojov, ale aj osobných tragédií. Ja poznám rodiny, konkrétne rodiny a konkrétnych ľudí, a tak ako ste teraz tuná v priamom prenose obhajovali, ktoré skončili veľmi tragicky. Skončili samovraždami a rozpadom rodín. Tuná nie je ani len ten najmenší dôvod na to, aby my sme tuná takto obhajovali hazard. Tých 12-tisíc ľudí nech sa zamestná v tom automobilovom priemysle, ktorý tuná dneska sme tu rozprávali, jak naša Slovenská republika je zaťažená v hospodárstve len jednostranne. Áno, je to pravda, lebo tá kríza, ktorá tuná je, ale to sme vedeli už aj vopred, že v prípade takýchto situácii, aká je táto, ľudia prídu o prácu. Ale tuná plakať teraz nad tým, že 12-tisíc ľudí v hazarde pracujúcich, inak je to otrasné číslo, 12-tisíc ľudí zamestnaných v hazarde, a my sa ideme tuná rozlievať a teraz plakať a predkladať tuná návrh zákona a súvisiaci a vyhovárajúc sa na COVID-19. Nie je najmenší dôvod na to, aby vôbec tu bol predložený tento návrh zákona. A, pán minister, prepáčte, takto zareagujem, aj keď mimo, ale práve minister práce, sociálnych vecí že sa zastáva hazardu, tak to je zlé.
T. Cabaj, podpredseda NR SR: (2010-03-04):
návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov . Návrh vlády má parlamentnú tlač 1510. Prosím ministra pôdohospodárstva Slovenskej republiky Vladimíra Chovana, aby vládny návrh odôvodnil.
Tomáš, Erik, poslanec NR SR (2020-03-25):
Pán Dostál, súhlasím s tým, že v takejto krízovej situácii je potrebné skrátené legislatívne konanie. Problém je len v tom, že ktoré zákony je potrebné takýmto spôsobom prijímať. Ja už som povedal a tretíkrát to zopakujem, školské, sociálne zákony, zdravotné zákony to pokojne môžu byť, ale naozaj nerozumiem, čomu má poslúžiť tento návrh zákona, najmä čo sa týka Súdnej rady a všetkých tých ostatných vecí. A opäť k tej podstate, vy tu môžte hovoriť o písmenkách b), c), d), to sme vyhodili, to sme tam nechali. Aj pani ministerka hovorila vo svojom vystúpení, ja som dobre počúval, že bude potrebné zachovať to alebo tú informáciu, kto komu telefonoval, aby sme vraj mohli osloviť tých ľudí, s kým bolo telefonované, či neboli v styku s tým dotyčným človekom. Povedzte mi načo? Však keď sú lokalizačné údaje, tak sa presne vie zistiť na základe lokalizácie, či s ním bol alebo nie. Len sa tým zakrývate preto, aby veľký brat Igor mal k dispozícii citlivé údaje ľudí. Viete čo? Mňa fakt vôbec neprekvapuje v prípade vašej dvojice, pán Dostál – pán Osuský, že vy ste schopní ohnúť demokraciu len preto, aby ste si obaja zachovali tie svoje, asi už doživotné teplé miestečká v parlamente. Vy ste tu už v minulosti viackrát dokázali, napríklad pán Osuský, že pri presadzovaní tajnej voľby, najprv bolo vyjadrenie, že tajná voľba je výdobytkom Nežnej revolúcie, ale po tom, keď bol... (Reakcia z pléna.) Mám vám ten výrok doniesť, pán Osuský? O chvíľu ho máte pred sebou, aby ste sa hanbili ešte raz ako predtým, ja si to dobre pamätám. Ale po tom, keď ste videli, že by mohla padnúť vládna koalícia Ivety Radičovej, tak okamžite ste zmenili názor. To ste vy dvaja, vaša dvojica. Mne je ľúto, že takýto zákon zrovna vy dvaja, ktorí máte plné ústa demokracie, podporíte. (Potlesk.)
V. Veteška, podpredseda NR SR: (2004-01-23):
Pán poslanec Minárik, prosím, aby ste pokračovali.
B. Bugár, podpredseda NR SR: (2005-12-14):
Nasleduje prvé čítanie o vládnom návrhu zákona, ktorým sa mení a dopĺňa zákon č. 108/2000 Z. z. o ochrane spotrebiteľa pri podomovom predaji a zásielkovom predaji v znení zákona č. 266/2005 Z. z. (tlač 1378). Znovu prosím pána ministra dopravy, aby vládny návrh zákona odôvodnil. Nech sa páči.
Žiga, Peter, podpredseda NR SR (2023-11-29):
S reakciou pán poslanec Mikulec.
Kremský, Peter, poslanec NR SR (2021-05-05):
Ďakujem, pán predseda. Uvádzam týmto návrh zákona, ktorým sa mení a dopĺňa zákon č. 488/2013 o diaľničnej známke a o zmene niektorých zákonov v znení neskorších prepisov. Tento návrh, primárnym účelom tohto návrhu je ustanoviť, že pokutu za nesplnenie povinnosti úhrady diaľničnej známky podľa § 4 zákona možno uložiť do šiestich mesiacov odo dňa, keď sa príslušný okresný úrad dozvedel o porušení povinnosti, najneskôr však do dvanástich mesiacov odo dňa porušenia povinnosti. Ide o to, že zákon lex korona v lete minulého roka stanovil, že objektívna lehota na právoplatné prejednanie priestupku bude 60 dní, čo je v praxi takmer nevykonateľné. Toto riešenie sa pokúšal riešiť úž vládny návrh zákona pod tlačou 432, ktorý sme prijali v skrátenom legislatívnom konaní, ale po vrátení pani prezidentkou nebolo prelomené veto. Čiže vlastne táto situácia sa nenapravila, preto sme sa rozhodli priniesť takýto poslanecký návrh novely, ktorý v prípade úspešného schválenia bude platný už od 1. júla 2021, čím sa zamedzí vlastne únik na pokutách za neoprávnené využitie diaľničnej siete. Ďalej sme do tejto novely zahrnuli aj vyriešenie určitých praktických problémov súvisiacich s úhradou diaľničnej známky pri omylom zadaných údajoch, pri duplicitnej platbe a takisto sme tam zahrnuli zadávanie VIN čísla. Len pre úplnosť dopĺňam, že niektoré z týchto ustanovení ešte nie sú vyriešené v diskusii s ministerstvom dopravy, takže časť z nich sa môže zmeniť. Pravdepodobne vypadne aj zadávanie VIN čísla, keďže diaľničná známka a aj vlastne vlastníctvo vozidla bude viazané na evidenčné číslo v budúcnosti, čiže vlastne bude možné aj diaľničnú známku spoločne s evidenčným číslom preniesť v budúcnosti na iné vozidlo podľa zákona platného od 1. 3. 2022. Čiže niektoré z týchto ustanovení pozmeňovacím návrhom v druhom čítaní budú zmenené. To je všetko k tomuto zákonu. Ďalšie veci prípadne zodpoviem v rozprave.
Sulík, Richard, predseda NR SR (2010-10-20):
Ďakujem pekne. Poprosím spravodajcu pána Pelegriniho, ktorého určil navrhnutý gestorský výbor, výbor pre financie a rozpočet, o slovo. Nech sa páči.
Jurinová, Erika, podpredsedníčka NR SR (2013-03-15):
Ďakujem pekne. O slovo požiadal v rámci rozpravy pán minister, nech sa páči.
Žiga, Peter, podpredseda NR SR (2024-09-26):
Pán poslanec, chcem vás požiadať, aby ste k tomu skrátenému legislatívnemu konaniu sa viac vyjadrovali ako k meritu.
Laurenčík, Milan, podpredseda NR SR (2020-09-17):
Ďakujem. Ďalší prihlásený rečník do rozpravy je pán poslanec Juraj Blanár. Nech sa páči, máte slovo.
Paška, Pavol, predseda NR SR (2013-10-29):
(Hlasovanie.) 131 prítomných, 31 za, 69 proti, 31 sa zdržalo. Nebudeme pokračovať v rokovaní o tomto návrhu. Pán poslanec Simon uvedie v prvom čítaní hlasovanie o návrhu poslancov Fecka, Mičovského, Mezenskej a Hubu na vydanie zákona č. 97 o pozemkových spoločenstvách, je to tlač 710. (Hlasovanie o návrhu poslancov Národnej rady Slovenskej republiky Martina Fecka, Jána Mičovského, Heleny Mezenskej a Mikuláša Hubu na vydanie zákona, ktorým sa mení a dopĺňa zákon č. 97/2013 Z. z. o pozemkových spoločenstvách , tlač 710.)
Šeliga, Juraj, podpredseda NR SR (2021-02-03):
Na pani Zemanovú... (Reakcia z pléna.) No. (Reakcie z pléna.) Poprosím, dáma a páni, teraz vystúpi pani poslankyňa Zemanová s reakciami na faktické poznámky, nech sa páči.
Szalay, Tomáš, poslanec NR SR (2024-01-09):
Ďakujem pekne, pán predsedajúci. Aj mňa teda mrzí, že tu už nie je pán minister Susko a nielen preto, aby počul naše faktické poznámky, lebo tak azda ten obsah už bol vyjadrený v tých predchádzajúcich, ale aby na ne mohol v tom záverečnom slove aj reagovať a odpovedať na vecné otázky. Čiže možno teraz rozprávam len tak do steny. Dovolím si prečítať pár viet. Máme tu už niekoľký z radov skrátených legislatívnych konaní, kde sme jednoznačne preukázali, že nie sú dôvody na skrátené legislatívne konanie. Vážené kolegyne, kolegovia, zákon o rokovacom poriadku v ustanoveniach o skrátenom legislatívnom konaní nemá odporúčací charakter, je to zákon. Jeho porušenie je porušením zákona. A v tomto prípade sa domnievam, že ide o flagrantné a úmyselné porušenie zákona o rokovacom poriadku, a apelujem na predkladateľa, aby tento návrh stiahol z rokovania a predložil ho v štandardnom legislatívnom konaní. Nesúhlasím so skráteným legislatívnym konaním z dvoch dôvodov. Jeden dôvod je, že to neprešlo riadnym pripomienkovým konaním, to znamená, nemali sa možnosť k tomu vyjadriť dotknuté subjekty v riadnom pripomienkovom konaní, ktoré by bolo riadne vyhodnotené a zdôvodnené, a za druhé, je to v rozpore so zákonom o rokovacom poriadku. Všetky tieto doteraz prečítané vety povedal pán Boris Susko v predchádzajúcom volebnom období, keď sa v skrátenom legislatívnom konaní schvaľovali zákony a jemu sa to vtedy nepáčilo. A to, čo som sa chcel pána Suska spýtať a mrzí ma, že teda tu nie je, že možno vecná otázka. Keby nejaký špekulant sfalšoval zmenky, antedatoval ich a potom požadoval od nejakej firmy, aby mu za ne zaplatila 70 miliónov eur, či by mu podľa tohto nového Trestného zákona sa mohlo stať, že by neskončil vo väzení, ale že by sa mohol či už podmienkou, alebo finančným trestom z toho vykúpiť.
Figeľ, Ján, podpredseda NR SR (2014-10-30):
Páni, poprosím o kľud v sále.
Kotleba, Marian, poslanec NR SR (2018-09-14):
Ďakujem za slovo. Pán kolega, ja som sem prišiel, aj keď je nás tu veľmi málo, žiaľ, keď sa prejednáva takáto, si myslím, citlivá záležitosť, kvôli tomu, že keď vaša kolegynka Gaborčáková hovorí o sociálnych témach, tak to väčšinou má vždy hlavu a pätu a dá sa to počúvať a málokedy sa jej dá v tom niečo vytknúť a s niečím nesúhlasiť. Tak aj preto som tu dnes a si myslím, že aj dnes to malo hlavu aj pätu. Ale vy ste žiadali vo svojom príspevku, aby vládna koalícia porovnávala návrhy alebo posudzovala návrhy podľa toho, či sú dobré alebo zlé a nie podľa toho, kto ich predkladá. A ja sa vás pýtam, pán kolega, že čo vy robíte, keď my tak predkladáme tie návrhy? Vy robíte to isté a teraz žiadate od vlády, aby sa ku vám teda vládni poslanci správali inak. Čiže možno len trošku sa pozrieť do zrkadla a povedať si, že naozaj treba všetky tie návrhy posudzovať podľa toho, či sú alebo nie sú prospešné pre ľudí a nie podľa toho, kto ich predkladá. Lebo je veľmi pekné, keď sa vy tak správate, ale potom asi vám to už nie je také milé, keď sa voči vám tak správajú. Takže z mojej strany len toľko a držím palce vašej kolegynke, aby ďalej bojovala za tieto sociálne témy, lebo si myslím, že s tým treba niečo spraviť. Ďakujem pekne.
Milanová, Natália, ministerka kultúry SR (2022-09-22):
Ministerstvo životného prostredia podporuje budovanie zariadení na mechanicko-biologickú úpravu zmesových komunálnych odpadov, 58. výzva Operačného programu Kvalita životného prostredia je zameraná presne na tento účel. Ministerstvo životného prostredia ako riadiaci orgán pre OP KŽP uzavrie túto výzvu na predkladanie žiadostí o poskytnutie nenávratného finančného príspevku, zameranú na mechanicko-biologickú úpravu zmesových komunálnych odpadov, dňa 31. októbra 2022. Ministerstvo životného prostredia preskúmava urýchlenú úpravu účinnú od 1. 1. 2023, podľa ktorej by bolo možné v zmysle vyhlášky č. 382/2018 Z. z. o skládkovaní odpadov a uskladnení odpadovej ortuti na skládku odpadov ďalej umiestňovať aj výstup z úpravy zmesového odpadu, ktorý spĺňa parametre biologickej stability.
Laššáková, Jana, podpredsedníčka NR SR (2012-10-23):
Dobre, nebol to procedurálny návrh. Bolo to upozornenie. Nech sa páči, pán poslanec. A zároveň chcem poprosiť pána ministra, aby zaujal miesto určené pre navrhovateľa.
Ježík, Jozef, poslanec NR SR (2018-10-23):
Ďalej dajte hlasovať o 2. bode pána poslanca Baránika.
Mičovský, Ján, poslanec NR SR (2022-10-21):
Ďakujem pekne, pán predseda, za slovo. Ďakujem aj pánovi predsedovi výboru za to, že jednoznačne podporuje tento návrh a zároveň aj ukázal na tie širšie súvislosti, lebo naozaj ono všetko so všetkým súvisí. Ja by som len chcel doplniť práve jeho vystúpenie aj takou spomienkou na takú dedinu, ako sú Podlavice. Neviem, či to ju niekto poznáte, pri Banskej Bystrici, tam ukázali nám občania ešte pred vyše sto rokmi, myslím, že to bol rok 1904, takže opäť ešte spomíname monarchiu, keď túto obec ohrozovali, a to ešte vtedy o klimatických zmenách nebolo ani chýru, nehovorilo sa, obrovské záplavy, nánosy bahna, ktoré doslova zaplavovali ulice. A vtedy tí občania začali robiť to, čo by sme dnes nazvali protieróznymi opatreniami, vodozádržnými a protiveternými opatreniami, proti veternej erózii, nanosili tam veľmi prácnym spôsobom množstvo zeme, urobili oplôtky, zalesňovali to, robili tam vetrolamy a remísky a dnes tá krajina už úplne zabudla na to, ako vypadala, keby sme nemali historické fotografie, aká hrôza, aká mesačná krajina to bola. Takže to len taká spomienka, že to nie je až taká novinka, len sme zabudli na to, čo potrebujeme robiť. A nečakajme na také vážne upozornenia, aké boli možno v tých Podlaviciach. No a ešte na konto toho, ako spomínal pán predseda Karahuta, že veľkú časť života strávil vo svete, kde videl, čo vedia tam urobiť aj naši susedia v iných krajinách. Len taká predstava, keď máme možnosť vzlietnuť z bratislavského letiska a ideme smerom na západ, ako rýchlo zbadáme, že sme v inej časti Európy, nemusíme vedieť, kde sú hranice, my ich jasne vidíme, to množstvo tých remízok, vetrolamov, vodných plôch nám veľmi rýchlo povie, kde končí Slovensko a kde začína tá časť Európy, ktorá nám môže byť aj po tejto stránke vzorom. Ďakujem pekne.
Grendel, Gábor, podpredseda NR SR (2021-05-13):
Päť faktických poznámok na vystúpenie pána poslanca Heráka. Končím možnosť prihlásiť sa s faktickými. Pán poslanec Tomáš Lehotský ako prvý.
Chmel, Rudolf, poslanec NR SR (2013-09-17):
Ďakujem pekne. Chcem pripomenúť, že výbor pre ľudské práva, chcem pripomenúť, že výbor pre ľudské práva a národnostné menšiny bude zasadať o 12.15 hodine. Ďakujem pekne.
Ďuriš Nicholsonová, Lucia, podpredsedníčka NR SR (2019-04-05):
Pán poslanec Antal.
Nemky, Martin, poslanec NR SR (2019-01-30):
Ďakujem za slovo, pán predseda. Národná rada Slovenskej republiky uznesením č. 1567 zo 7. decembra 2018 pridelila predmetný návrh ústavného zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií a Výboru Národnej rady Slovenskej republiky pre verejnú správu a regionálny rozvoj. Národná rada zároveň určila Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného návrhu ústavného zákona v druhom čítaní vo výboroch. Ústavnoprávny výbor návrh skupiny poslancov na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z., prerokoval a odporúčal schváliť uznesením č. 518 z 22. januára 2019. Výbor pre verejnú správu a regionálny rozvoj a výbor pre nezlučiteľnosť neprijali uznesenie, keďže návrh uznesenia nezískal súhlas aspoň trojpätinovej väčšiny všetkých poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Z uznesenia ústavnoprávneho výboru vyplýva 25 pozmeňujúcich a doplňujúcich návrhov. Návrh spoločnej správy vrátane stanoviska gestorského výboru prerokoval ústavnoprávny výbor na 84. schôdzi 29. januára 2019. Spoločná správa ani stanovisko gestorského výboru neboli schválené, keďže návrh stanoviska gestorského výboru odporúča Národnej rade Slovenskej republiky predmetný návrh ústavného zákona schváliť, ani návrh spoločnej správy nezískal potrebný súhlas potrebnej väčšiny. Predseda ústavnoprávneho výboru ma zároveň určil za spoločného spravodajcu, aby som predložil predmetnú informáciu a navrhol ďalší postup. Pán predsedajúci, otvorte, prosím, rozpravu.
Ševčík, Ivan, poslanec NR SR (2023-11-23):
144. Ďakujem za slovo. Myslím si, že všetko, čo sa tu povie, má význam, pretože aby sme vedeli, do čoho ide pán minister, čo všetko bude musieť naprávať na tom ministerstve hrôzy, ktoré doteraz tak vyzeralo, ale, pán generál, mňa zarazili tie esemesky, ktoré si čítal, a zarazili ma ľudsky, s ako ľahkosťou rozprávali tí vyšetrovatelia o smrti. Toto ma veľmi zarazilo a keďže som bývalý vyšetrovateľ, ktorý dokumentoval vraždy, ktoré spáchali najväčšie obludy v dejinách slovenskej kriminalistiky, absolvoval som hodiny výsluchov, hodiny rekonštrukcií, kde som dopodrobna počúval tie zverstvá, ktoré sa vykonali, tak som tu našiel určitú paralelu. Sú mentálne asi na rovnakej úrovni. Ďakujem. (Potlesk.)
Žitňanská, Jana, poslankyňa NR SR (2014-06-05):
Vážené pani poslankyne, páni poslanci, v súlade s § 73 zákona o rokovacom poriadku som bola určená Výborom Národnej rady pre vzdelávanie, vedu, mládež a šport za spravodajkyňu k návrhu uvedeného zákona, tlač 928. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre sociálne veci a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Pani predsedajúca, prosím, otvorte všeobecnú rozpravu.
Remišová, Veronika, poslankyňa NR SR (2024-01-17):
Ďakujem. Ďakujem veľmi pekne, kolegovia, za vaše konštruktívne pripomienky a začnem Ivanom, a to takou milou spomienkou na naše parížske štúdiá. Áno, vtedy sme presviedčali našich kamarátov zo zahraničia, že Slovensko nie je Slovinsko a že my nie sme Mečiar, že Slovensko už nemá Mečiara a že robíme, robíme reformy, napredujeme a jednoducho nie je to pravda, že Slováci všetci kradnú. A boli sme na svoju vlasť hrdí. A keď som ťa tak počúvala, Ivan, som si uvedomila, že čo asi dnešní mladí ľudia o Slovensku môžu hovoriť. Čo povedia? Že Sloveso je krajina, kde podpredsedom Národnej rady je trestne stíhaný človek za korupciu. Alebo Slovensko je krajina, kde najdôležitejší výbor Národnej rady, trest... branno-bezpečnostný výbor vedie trestne stíhaný človek. Alebo na čele Národnej banky Slovenska, Národnej banky Slovenska je odsúdený človek za korupciu. Alebo ministrom obrany je človek, ktorý bol trestne stíhaný a len zázrakom vďaka 363 sa mu podarilo vyviaznuť. Ako majú títo mladí ľudia, ktorí hovoria o Slovensku, ktorí hovoria o našej vlasti, ako môžu byť hrdí na našu vlasť, keď ju vedie takáto vláda? A pritom Slovensko to nie je len Robert Fico, to nie je Žiga a to nie je Bödör, to nie Gašpar, Kaliňák, ale to je množstvo šikovných, inovatívnych, kreatívnych ľudí, ktorí sa živia tvrdou prácou, poctivou prácou, vytvárajú hodnoty, platia dane, z ktorých potom oni môžu krad... ktoré potom oni môžu ukradnúť. A tak ako sme presviedčali tých študentov, tak potom sme museli presviedčať za posledné tri roky Európsku úniu a museli sme ju presviedčať v tom, že nie, eurofondy sa už nekradnú, že nie, dnes už nemáme kauzy ako Dobytkár a ďalšie, že sme sa zmenili. Ale teraz vidíme, že sa znovu vraciame do tej istej čiern... (Prerušenie vystúpenia časomerom.)